ช่วงก่อนหน้านี้ประจำเดือนมาวันที่ 17/01 ถึง 21/01 ค่ะ ประมานวันที่ 28/01 เริ่มมีสีน้ำตาลออกมาเเต่ ออกมานิดเดียวค่ะ อันตรายมั้ยคะ?
สวัสดีค่ะ หากประจำเดือนมาไปเมื่อวันที่ 17-21 ม.ค. แล้ววันที่ 28 ม.ค. ได้มีเลือดออกมาเล็กน้อย อาจเป็นเลือดที่เกิดจาก1. เลือดออกช่วงไข่ตก โดยเลือดจะออกในช่วงประมาณกึ่งกลางของรอบประจำเดือน ปริมาณจะมีเพียงเล็กน้อย และออกเพียงแค่ 1 วัน2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย และมักจะมีเลือดออกมาอีกเรื่อยๆ3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติหากเลือดออกเพียงวันเดียวในวันที่ 28 ม.ค. แล้วไม่มีอีก ก็อาจเป็นเลือดออกช่วงไข่ตกก็ได้ แต่หากยังคงมีเลือดออกมาอีกบ่อยๆ เรื่อยๆ โดยที่ไมไ่ด้เกิดจากการใช้ยาฮอร์โมนใดๆ ก็ควรไปพบสูติ-แพทย์เพื่อตรวจหาสาเหตุค่ะ